24. ΒΑΣΙΛΙΚΟΝ ΔΙΑΤΑΓΜΑ της 30 Ιουν./20 Ιουλ. 1954 Περί θέσεως εις κυκλοφορίαν μεταλλικών κερμάτων του Δημοσίου των 5, 2, 1 δραχμών και 50, 20, 10 αι 5 λεπτών και καθορισμού των κυρίων γνωρισμάτων αυτών. Έχοντες υπ’ όψιν τα άρθρ. 2 και 8 του υπ’ αριθ. 2824/1954 Νόμου «περί τραπεζογραμματίων νέας εκδόσεως, κοπής μεταλλικών κερμάτων υπό του Δημοσίου και κυρώσεως της από 26 Μαρτ. 1954 συμβάσεως μεταξύ τούτου και της Τραπέζης της Ελλάδος», προτάσει των Υπουργών επί του Συντονισμού και επί των Οικονομικών και μετά γνώμην (υπ’ αριθ. 318/1954) του Συμβουλίου Επικρατείας, ληφθείσαν κατά την συνεδρίασιν της 10.6.1954, απεφασίσαμεν και διατάσσομεν: Σελ. 16 Άρθρ.1.-Τίθενται εις κυκλοφορίαν μεταλλικά κέρματα των δραχμών πέντε, δύο, μιας και πεντήκοντα λεπτών εκ κράματος χαλκού και νικελίου, ούτινος η σύνθεσις είναι η εξής: Χαλκός 75% και νικέλιον 25%. Η ανοχή του κράματος είναι πέντε δέκατα επί τοις εκατόν επί πλέον ή έλαττον, του δε βάρους είναι έν επί τοις εκατόν επί πλέον ή επί έλαττον. Τα ιδιαίτερα χαρακτηριστικά των μεταλλικών κερμάτων είναι τα εξής: Η διάμετρος εις χιλιοστά του μέτρου είναι: Των πενταδράχμων 28 Των διδράχμων 24 Των μονοδράχμων 21 Των πεντηκονταλέπτων 18 Το βάρος εις γραμμάρια είναι: Των πενταδράχμων 9 Των διδράχμων 6 Των μονοδράχμων 4 Των πεντηκονταλέπτων 2, 3 Τα κέρματα ταύτα φέρουσιν επί μεν της προσθίας όψεως παράστασιν της κεφαλής του Βασιλέως των Ελλήνων Παύλου και κυκλικώς αυτής τας λέξεις «ΠΑΥ ΛΟΣ ΒΑΣΙΛΕΥΣ ΤΩΝ ΕΛΛΗΝΩΝ 1954», επί δε της οπισθίας όψεως, το έμβλημα του Βασιλικού Οίκου της Ελλάδος με τους δύο Ηρακλείς, κάτωθεν δε τούτου την αξίαν του νομίσματος δι’ αριθμών ως εξής 5, 2, 1 και 50 κυκλικώς δε του εμβλήματος τας λέξεις «ΒΑΣΙΛΕΙΟΝ ΤΗΣ ΕΛΛΑΔΟΣ ΔΡΑΧΜΑΙ ή ΛΕΠΤΑ». 26.Α.γ.24 Κέρματα Η περίμετρος πάντων των κερμάτων τούτων φέρει στεφάνην οδοντωτήν. Άρθρ.2.-Ομοίως τίθενται εις κυκλοφορίαν μεταλλικά κέρματα των λεπτών είκοσι, δέκα και πέντε, εκ κράματος αργυλίου και μαγνησίου, ούτινος η σύνθεσις είναι η εξής: Αργύλιον ενενήκοντα πέντε επί τοις εκατόν και μαγνήσιον πέντε επί τοις εκατόν. Η ανοχή του κράματος είναι ήμισυ επί τοις εκατόν επί πλέον ή έλαττον, του δε βάρους έν επί τοις εκατόν επί πλέον ή επί έλαττον. Η διάμετρος εις χιλιοστά του μέτρου είναι: Των εικοσαλέπτων 24 Των δεκαλέπτων 22 Των πενταλέπτων 20 Το βάρος εις γραμμάρια είναι: Των εικοσαλέπτων 1,2 Των δεκαλέπτων 1 Των πενταλέπτων 0,85 Τα κέρματα ταύτα φέρουσιν, επί μεν της προσθίας όψεως στέφανον εκ δύο κλάδων δάφνης, όστις κλείει εις το άνω μέρος δια της παραστάσεως του Στέμματος, κυκλικώς δε τούτου τας λέξεις «ΒΑΣΙΛΕΙΟΝ ΤΗΣ ΕΛΛΑΔΟΣ 1954» επί δε της οπισθίας όψεως φέρουσι, τα εικοσάλεπτα ημικυκλικώς παράστασιν κλάδου ελαίας, έναντι δε τούτου χαραγμένην την αξίαν δια του αριθμού 20 και κάτωθεν του αριθμού την λέξιν δια κεφαλαίων γραμμάτων «ΛΕΠΤΑ», τα δεκάλεπτα εις το άνω μέρος φέρουσι παράστασιν βότρυος σταφυλής κάτωθεν δε ταύτης δεξιά και αριστερά χαραγμένην την αξίαν δια του αριθμού 10 και κάτωθεν των αριθμών την λέξιν δια κεφαλαίων γραμμάτων «ΛΕΠΤΑ» και τα πεντάλεπτα φέρουσι χαραγμένην ηλικυκλικώς παράστασιν δύο στάχεων, έναντι δε ταύτης την αξίαν δια του αριθμού 5 κάτωθεν δε του αριθμού την λέξιν δια κεφαλαίων γραμμάτων «ΛΕΠΤΑ». Τ’ ανωτέρω κέρματα φέρουσιν οπήν εις το κέντρον διαμέτρου δια τα εικοσάλεπτα 4,8 χιλιοστών, δια τα δεκάλεπτα 4,3 χιλιοστών και δια τα πεντάλεπτα 3,3 χιλιοστών άνευ οδοντωτής εξωτερικής στεφάνης. Άρθρ.3.-1.Άπαντα τ’ ανωτέρω μεταλλικά κέρματα θέλουσι παραδοθή εκ μέρους του Ελληνικού Δημοσίου βάσει πρωτοκόλλου εις την Τράπεζαν της Ελλάδος προς φύλαξιν, ήτις άμα τη παραλαβή των θα πιστώση το Ελληνικόν Δημόσιον με την ονομαστικήν αξίαν αυτών, εις παρ’ αυτή δημιουργούμενον λογαριασμόν «Ελληνικόν Δημόσιον Λογαριασμός μεταλλικών κερμάτων εκδόσεως 1954». 2.Κατά την διάθεσιν τούτων εις την κυκλοφορίαν θα χρεούται ο ανωτέρω λογαριασμός με το τιθέμενον εις κυκλοφορίαν ποσόν και θα πιστούται το Ελληνικόν Δημόσιον εις έτερον λογαριασμόν δημιουργούμενον παρά τη Τραπέζη της Ελλάδος υπό τον τίτλον «Ελληνικόν Δημόσιον Λογαριασμός-Προϊόν εκ κυκλοφορίας μεταλλικών κερμάτων εκδόσεως 1954». Εις τους αυτούς επί του Συντονισμού και επί των Οικονομικών Υπουργούς ανατίθεμεν την δημοσίευσιν και εκτέλεσιν του παρόντος. 